CELEX: 32008D0988
Language: mt
Date: 2008-12-17 00:00:00
Title: 2008/988/KE: Deċiżjoni tal-Kummissjoni tas- 17 ta' Diċembru 2008 li temenda d-Deċiżjoni 2008/185/KE fir-rigward tal-inklużjoni tal-Olanda fil-lista ta’ Stati Membri liberi mill-marda Aujeszky u l-Ungerija fil-lista ta’ Stati Membri fejn hemm fis-seħħ programm ta’ kontroll nazzjonali approvat għal dik il-marda (notifikata taħt id-dokument numru C(2008) 8325) (Test b’relevanza għaż-ŻEE)

31.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 352/52
            
         DEĊIŻJONI TAL-KUMMISSJONI
   tas-17 ta' Diċembru 2008
   li temenda d-Deċiżjoni 2008/185/KE fir-rigward tal-inklużjoni tal-Olanda fil-lista ta’ Stati Membri liberi mill-marda Aujeszky u l-Ungerija fil-lista ta’ Stati Membri fejn hemm fis-seħħ programm ta’ kontroll nazzjonali approvat għal dik il-marda
   (notifikata taħt id-dokument numru C(2008) 8325)
   (Test b’relevanza għaż-ŻEE)
   (2008/988/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa tal-annimali li jaffettwaw il-kummerċ ta’ annimali bovini u suwini ġewwa l-Komunità (1), u b’mod partikolari l-Artikoli 9(2) u 10(2) tagħha,
   Billi:
   
               (1)
            
            
               Id-Direttiva 64/432/KEE tistipula regoli applikabbli għall-kummerċ intra-Komunitarju f’annimali bovini u suwini. L-Artikolu 9 ta’ dik id-Direttiva jipprovdi l-kriterji għall-approvazzjoni ta’ programmi ta’ kontroll nazzjonali obbligatorji għal ċerti mardiet li jittieħdu, fosthom il-marda Aujeszky. Barra minn hekk, l-Artikolu 10 ta’ dik id-Direttiva jitlob id-dokumentazzjoni għall-approvazzjoni ta’ Stat Membru jew reġjun bħala ħieles minn ċerti mardiet li jittieħdu, fosthom il-marda Aujeszky.
            
         
               (2)
            
            
               Id-Deċiżjoni tal-Kummissjoni 2008/185/KE tal-21 ta’ Frar 2008 dwar garanziji addizzjonali f’kummerċ intra-Komunitarju tal-majjal rigward il-marda ta’ Aujeszky, u kriterji sabiex jipprovdu informazzjoni dwar din il-marda (2) tistipula garanziji addizzjonali għal movimenti ta’ ħnieżer bejn l-Istati Membri. Dawk il-garanziji huma marbuta mal-klassifikazzjoni tal-Istati Membri skond l-istat tal-marda.
            
         
               (3)
            
            
               L-Anness I tad-Deċiżjoni 2008/185/KE jelenka l-Istati Membri jew ir-reġjuni tagħhom li huma liberi mill-marda Aujeszky u fejn t-tilqim huwa pprojbit. L-Anness II ta’ dik id-Deċiżjoni jelenka l-Istati Membri jew ir-reġjuni tagħhom fejn jinsabu fis-seħħ programmi ta’ kontroll approvati għall-marda Aujeszky.
            
         
               (4)
            
            
               L-Olanda u l-Ungerija bagħtu dokumentazzjoni ta’ sostenn lill-Kummissjoni fir-rigward tal-istat tal-marda Aujeszky. Fiż-żewġ Stati Membri, kienu ġew implimentati programmi ta’ kontroll nazzjonali għall-marda Aujeszky għal bosta snin.
            
         
               (5)
            
            
               Il-Kummissjoni eżaminat id-dokumentazzjoni ppreżentata minn dawk iż-żewġ Stati Membri u sabet li l-Olanda tikkonforma mal-Artikolu 10(1) tad-Direttiva 64/432/KEE. Għaldaqstant, dak l-Istat Membru għandu jiġi inkluż fil-lista stabbilita fl-Anness I tad-Deċiżjoni 2008/185/KE.
            
         
               (6)
            
            
               Il-Kummissjoni sabet ukoll li l-programm ta’ kontroll nazzjonali ppreżentat mill-Ungerija jikkonforma mal-kriterji stabbiliti fl-Artikolu 9(1) tad-Direttiva 64/432/KEE. Għaldaqstant, l-Ungerija għandha tiġi inkluża fil-lista stabbilita fl-Anness II tad-Deċiżjoni 2008/185/KE.
            
         
               (7)
            
            
               Għalhekk id-Deċiżjoni 2008/185/KE għandha tiġi emendata skond dan.
            
         
               (8)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-Annessi I u II tad-Deċiżjoni 2008/185/KE jinbidlu bit-test fl-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmula fi Brussell, 17 ta’ Diċembru 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU 121, 29.7.1964, p. 1977/64.
   
      (2)  ĠU L 59, 4.3.2008, p. 19.
   
      ANNESS
      “
            ANNESS I
            Stati Membri jew reġjuni tagħhom li huma liberi mill-marda Aujeszky u fejn it-tilqim huwa pprojbit
            
                        Kodiċi ISO
                     
                     
                        Stat Membru
                     
                     
                        Reġjuni
                     
                  
                        AT
                     
                     
                        L-Awstrija
                     
                     
                        Ir-reġjuni kollha
                     
                  
                        CY
                     
                     
                        Ċipru
                     
                     
                        Ir-reġjuni kollha
                     
                  
                        CZ
                     
                     
                        Ir-Repubblika Ċeka
                     
                     
                        Ir-reġjuni kollha
                     
                  
                        DE
                     
                     
                        Il-Ġermanja
                     
                     
                        Ir-reġjuni kollha
                     
                  
                        DK
                     
                     
                        Id-Danimarka
                     
                     
                        Ir-reġjuni kollha
                     
                  
                        FI
                     
                     
                        Il-Finlandja
                     
                     
                        Ir-reġjuni kollha
                     
                  
                        FR
                     
                     
                        Franza
                     
                     
                        Id-dipartimenti ta’ Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        LU
                     
                     
                        Il-Lussemburgu
                     
                     
                        Ir-reġjuni kollha
                     
                  
                        NL
                     
                     
                        L-Olanda
                     
                     
                        Ir-reġjuni kollha
                     
                  
                        SK
                     
                     
                        Is-Slovakkja
                     
                     
                        Ir-reġjuni kollha
                     
                  
                        SE
                     
                     
                        L-Iżvezja
                     
                     
                        Ir-reġjuni kollha
                     
                  
                        UK
                     
                     
                        Ir-Renju Unit
                     
                     
                        Ir-reġjuni kollha fl-Ingilterra, l-Iskozja u Wales
                     
                  
         
            ANNESS II
            Stati Membri jew reġjuni tagħhom fejn jinsabu fis-seħħ programmi ta’ kontroll approvati għall-marda Aujeszky
            
                        Kodiċi ISO
                     
                     
                        Stat Membru
                     
                     
                        Reġjuni
                     
                  
                        BE
                     
                     
                        Il-Belġju
                     
                     
                        Ir-reġjuni kollha
                     
                  
                        ES
                     
                     
                        Spanja
                     
                     
                        It-territorju tal-Komunitajiet Awtonomi ta’ Galicia, País Vasco, Asturias, Cantabria, Navarra, La Rioja
                        It-territorju tal-provinċji ta’ León, Zamora, Palencia, Burgos, Valladolid u Ávila fil-Komunità Awtonoma ta’ Castilla y León.
                        It-territorju tal-provinċja ta’ Las Palmas fil-Gżejjer Kanarji
                     
                  
                        HU
                     
                     
                        L-Ungerija
                     
                     
                        Ir-reġjuni kollha
                     
                  
                        IT
                     
                     
                        L-Italja
                     
                     
                        Il-provinċja ta’ Bolzano
                     
                  ”